KodUmEEE 


' (1 ja ' ES vi Kk aa 
NT x A E 
20 < Jä | 4 i 


“ 


Indeks 78228 ISSN 1406-2291 
Nr. 4 (119) 2015 
Hind 5 eurot 


Selles numbris 


* JUTLUS 
Taavi Hollman 
Jõulujutlus.. TAA 3 


* LUULET 
Heli Viht 
Jõuluootuse mõtted MA 4 


* MEILT JA MUJALT 

Uudised ja sündmused...................... 5 
Inna Välja 

Helilooja Evelin Kõrvitsal 

valmis esimene autoriplaat 

»Nagu liiva mere ääres ...“.............. IE2) 
Maire Simm 

Külas Anu Raul AA 14 


* KIRIKUELU 

Inna Välja 

25 aastat kristlikke 
perelaagreid|EESÜS EAA 8 
Matti Hollman 

Meenutused perelaagritest................ 9 


* 6 KÜSIMUST 
Külli Tõniste ja Doug Childress...... 10 


* LASTELAEGAS 

Lastetööst meil ja mujal.................. 115) 
Merle Tomberg 

Uued algused Lastekeskuses 


Tähetorn .........::000000vn. 17 
Külli Kuusemaa 

Loe mängureegleid 19 
Meisterdamist .......:.:..1 20 


Esikaanel: Talv. Foto: Taimi Pärna 


Väljaandja: EMK 
Narva mnt 51, 10152 Tallinn 
Tel: 668 8479 
e-post: koduteel Ametodistikirik.ee 
www.metodistikirik.ee/koduteel 


Toimetuse kolleegium: Anneli Klausson, Tarmo Lilleoja, 
Toomas Pajusoo 

Kujundaja-küljendaja: Taimi Pärna 

Kirjasaatjad: Imbi Herm (Rakvere), Arvi Lindmäe (Saa- 
remaa), Irja Saksing (Kärsa ja Ahja) 


(2) KODUTEEL 4/2015 


EESSÕNA 


irikuaasta üks ring on juba jälle täis 
saanud ning peatselt lõpeb ka kalend- 
riaasta. Käesolev ajakirja number 
paneb punkti 2015. aastale, mis oli 
EMK-s “Jumala tahte otsimise ja täit- 
mise aasta”. 
Juunikuisel aastakonverentsil Pärnus peatusime 
teema juures “Sinu tahtmine sündigu” (Matteuse 
6:10) ja augustikuine suvekonverents Gideoni laagris 
Aa rannas kutsus meid järgnema Jeesusele — “Järgne mulle” (Matteuse 
9:9). Aeg ja olukorrad muutuvad ja nii tuleb meil jätkuvalt küsida: 
“Jumal, kuidas võin jätkuvalt Sulle järgnedes Sinu tahet täita?” Jeesus 
ütles Matteuse 7:21, et mitte igaüks, kes mulle ütleb: “Issand, Issand!”, 
ei saa taevariiki; saab vaid see, kes teeb mu Isa tahtmist, kes on taevas. 
Olgem siis jätkuvalt ja igapäevaselt Tema tahte tegijad. 


Ajakirja kolleegiumi ees on peale kauaaegse peatoimetaja Kärdi lah- 
kumist taevakoju uus väljakutse — Jumala tahet täites edasi minna. 
Toimetuse kolleegiumi nimel annan teada, et hakkame otsima ajakirjale 
uut peatoimetajat. Kirikuvalitsus otsustas novembrikuisel koosolekul 
kuulutada välja peatoimetaja leidmiseks konkursi. “Koduteel” oli Kärdi 
juhtimisel alates eelmisest numbrist muutunud värviliseks ja nii tahame 
seda ka edaspidi värvilisena välja anda. Seoses eelneva otsusega ning 
kandekeskuse hinnatõusuga uuel aastal ei saa me võimaldada eelmises 
numbris väljakuulutatud tellimishindu. Nii on järgmise aasta hinnatõus 
möödapääsmatu ja uus aastatellimus maksab 15€ ja üksiknumber 5€. 
Üleminekuajal kuni uue peatoimetaja leidmiseni ei saa me ka kahjuks 
võtta vastu sõbratellimusi. 


Ajakirja käesolev number on kui jõulukink, mis taas valminud paljude 
kaastööliste koostöös, mille eest tahan kõiki südamest tänada. Kutsun 
kõiki lugejaid innukalt palvetama ajakirja jätkuva ilmumise pärast! 


Rahulikku ning õnnistatud advendiaega ja saabuvat Kristuse sündimise 
püha! Jumala hoidmist, juhtimist ning armu uuel 2016. aastal! 


Toimetuse kolleegiumi nimel, 
superintendent TAAVI HOLLMAN 


EMR Ririkuvalitsus kuulutab välja konkursi 
ajakirja “Koduteel” PEATOIMETAJA leidmiseks. 


Ajakirja peatoimetaja kohale ootame kandideerima inimest, kes soovib panustada EMK 
sündmuste ja metodismi tutvustavate materjalide kogumisse ja kajastamisse. 


Peatoimetaja ülesandeks on ajakirja materjali kogumine ja väljaandmine ning toime- 
tuse kolleegiumi töö juhtimine. 


Kandideerijalt eeldame Eesti Metodisti Kiriku liikmeks olemist ja kirikuelu head tund- 
mist, kõrgharidust, tekstidega töötamise kogemust, eesti ja inglise keele (soovitatavalt 
ka vene keele) oskust, suhete ja kontaktide hoidmise ja arendamise osakust, häid 
organisatoorseid ning asjaajamise võimeid. 


Kandideerijalt ootame motivatsioonikirja 31. jaanuariks 2016 kirikukeskuse e-maili 
aadressile keskus(Dmetodistikirik.ee 


Lisainfot saab EMK kirikukeskusest. 


Jõulujutlus 


Jumala sõna ütleb 
Luuka evangeeliumis: 


“Au olgu Jumalale 
kõrges ja maa peal rahu, 
inimestest hea meel!” 
(Luuka 2:14), 


lisaks kinnitab Psalm 
29:11 meile järgmist: 


“Issand annab tugevuse 
oma rahvale; Issand 
õnnistab oma 

rahvast rahuga.” 


Aamen! 


iin on meil üks ras- 

kesti tõlgitav tekst, mil- 

le kohta erinevad piibli- 

tõlked pakuvad erine- 

vaid variante: inimes- 
test hea meel; heameel inimestele; 
rahu neil inimestel, kel on Jumalast 
heameel või kelle peal on Jumala 
heameel. 

Mida enam lähtub sinu suhtu- 
misest, meelsusest ja huulilt tänu 
Jumalale, mida enam kuuletud 
Tema seadustele ning Tema tahte 
täitmisele igapäevaelus, seda roh- 
kem hoovab sinusse rahu Jumalalt. 
Teedy Tüür on öelnud ühes oma 
mõttekillus, et jõulude keskne 
sõnum on rahu, sest andestus on 
rahu, lepitus on rahu, teenimine 
on rahu, armastus on rahu. Rahu 
on meie keeli terviklikkus, harmoo- 
nia. See oligi Jõululapse and. Kui 
me Temalt ei võta vastu seda jõu- 
lukinki, siis me pole Temalt midagi 
saanud, sest midagi muud Tal pole 
meile anda. 

Sanskriti vanasõnas öeldakse, 
et “üha uued soovid toovad vaid 


suuremat kurbust, rahulolu toob 
aga suurima õnnetunde”. Mis on 
rahu? See ei ole pelgalt flegmaatilise 
inimtüübi rahu, kus miski väline ei 
ärrita. Eesti Entsüklopeedia järgi on 
rahu rahvusvahelises õiguses riikide 
vahekord, mille puhul kumbki riik 
ei rakenda teise suhtes vägivalda. 
Eesti keele seletav sõnaraamat 
läheb veidi sügavamale ja ütleb, et 
lisaks sõja puudumisele on rahu 
riiu, tüli ja vaenu puudumine, leplik- 
kus, rahulik ümbrus, rahulik kesk- 


kond; rahulik häirimata olukord, ka 
rahulikkus ning meelerahu. 


Uues Testamendis tähistatakse 
rahu sõnaga eirene, mis viitab 
Messia rahule, teele, mis viib rahu- 
ni. See on kristlik hingeseisund, kus 
ollakse veendunud Jumalast antud 
pääsemises Jeesuses Kristuses, kus 
ei kardeta midagi ega kedagi peale 
Jumala ja ollakse rahul oma osaga 
siin maailmas, mis iganes see siis 
ka ei ole. 

Rahu heebrea keeles, nii nagu 
ta Vana Testamendi originaalteks- 
tis esineb, on šalom, mis tähistab 
kõigepealt rahu ja terviklikkust ja 
on samas ka heebreakeelseks ter- 
vituseks. Seda on kuulda tänapäeva 
Iisraeli tänavatel samamoodi kui 
Piibli aegadelgi. Tervitus tähen- 
dab: “Rahu olgu sinuga!” Sama 
vana ja sama tänapäevane on ka 
tervitusküsimus: Ma šalomcha? või, 
“Mis on sinu rahu?” Ega miskit 
pole sinu rahuga juhtunud, katki 
läinud? 

Niisiis võime ütelda, et rahu on 
terviklikkus, originaalsus, selline 
olukord, kus iga osa on õiges pai- 
gas, nii sinus endas, kui sinu ümber. 
Muidugi on vaid üks tee, kuidas 
leida seda tõelist rahu, šalomi, ja 
see on sõnas Jahve (YHWH). Paljud 
otsivad rahulolu, rahuldust, õnne 
materiaalses varanduses, rahas, 
seksis, meelelahutuses jne, kuid 
need asjad ei aita vähimatki kaasa, 
et täita seda kohta meie hinges, 
mida vaid Jumal saab täita. 

Mida enam saab Jumal austatud 
Sinu elu ja suhtumiste kaudu, seda 
enam täidab sinu elu ja südant 
Jumala rahu. Psalmist 29:11 luge- 
sime, et Jumal õnnistab oma rahvast 
rahuga. Tõeline rahu saabub meile 
väljastpoolt. Rahu annab meile 
isik. Me ei oska sõnades kirjelda- 
da, mida tähendab õnnistamine, see 


JÕULUOOTUSE MÕTTED 


Jõulurahu tulgu koju 

- väiksesse või suurde. 
Leidku tee, et jõuda vaikselt 
igaühe juurde. 


Kuigi kõigil on nii kiire, 
kohustused reas 

Teadke, et üks jõuluingel 
liigub meie seas. 


Tähtsat sõnumit ta jagab, 
kuula teda vaid. 

Kingib lootust, kingib rõõmu, 
mõtteid ilusaid! 


Heli Viht 


on midagi suuremat, kui vaid hea 
soovimine. Nii astub Jumal ise sinu 
kõrvale, täidab oma headusega sinu 
olemuse. Rahu saab vastu võtta vaid 
inimene, kes saab Jumalaga ühen- 
duse. Nii antakse temasse rahu, 
miskit enamat, kui vaid väliste ärri- 
tavate faktorite puudumine. 
Tasakaalu all mõistetakse võime- 
kust suuta hoida kogu keha tasakaa- 
lus ja peale keha liigutamist jõuda 
kiiresti tagasi samasse asendisse. Sa 
vajad üht isikut enda kõrvale, oma 
ellu ja südamesse, kelle kaudu tuleb 
seesmine tasakaal, rahu ja harmoo- 
nia sinu hinge ja südmesse, ellu ning 
suhetesse. Tasakaalu saad oma elus 
siis, kui kõik olulised asjad paned 
õigesse järjekorda. Ma šalomcha? 
Ega miskit pole minu rahuga juh- 
tunud, katki läinud? Tasakaal 
võib kaduma minna. Maailmas on 
tasakaal paigast ära läinud. Kes 
suutnuks aimata tudengite meele- 
avalduste tagajärgi Kiievis Maidani 
väljakul, mis on toonud NATO väed 
Eestisse, või pagulaskriisi ja terrorit 
Euroopas? Kas oleksime aasta algul 
suutnud selliseid arenguid uskuda? 
Tasakaal on meie maailmaosas selle 
aastaga kadunud, paigast ära läi- 
nud. Seda enam vajame seesmist 
tasakaalu, jumalikku šalomi. 
Räägitakse lugu ühest Euroopa 
monarhist, kes põhjustas oma 


õukonnale turvariski sellega, et läks 


aeg-ajalt paleest minema ja jalutas 
tundmatuna oma rahva hulgas. Kui 
teda paluti turvakaalutlustel niiviisi 
mitte teha, vastas monarh: “Ma ei 
saa valitseda oma inimesi, kui ma 
ei tea, kuidas nad elavad!” Meil 
on Jumal, kes teab, mida me oma 
elus kogeme. Tema on tulnud elama 
meie sekka, saades tavalise inimese 
sarnaseks. Šoti Uue Testamendi 
tõlkija ja kommentaator William 
Barclay ütleb oma kommentaaris, 
et Piiblis kasutatav sõna šalom s.o 
rahu, ei tähenda lihtsalt rahutuse 
puudumist, vaid kõike, mis on vaja- 
lik ülimaks heaoluks. Rahu, mida 
maailm meile pakub, on kõrvale- 
hoidumise rahu - rahu, mis tuleneb 
raskuste vältimisest ja keeldumi- 
sest faktidele silma vaadata. Rahu, 
mida Jeesus meile pakub, tuleneb 
aga nende asjade üle võidu saavu- 
tamisest. Ükski eluolukord ei või 
seda rahu meilt võtta, ükski kurbus, 
oht ega kannatus ei või seda iialgi 
vähendada. See on sõltumatu välis- 
test olukordadest. 

Jõulusõnumis astub Jumal sinu 
kõrvale. Kas oled valmis vastu 
võtma, mida ta pakub? Tema õnnis- 
tab oma rahvast rahuga. Võta see 
vastu! Vii see oma perekonda, 
lähisuhetesse, jaga seda maailma- 
ga. Aamen! 

TAAVI HOLLMAN 
EMK superintendent 


Foto: Vilja Ventsel 


Palvetoimkond ja palve-meiliaadress 


EMK Tallinna koguduses tuli 2014. 
aasta suvel kokku eestpalvetoim- 
kond. Ajendiks oli vajadus kaasata 
rohkem inimesi palveosadusse ja 
eestpalvesse. Eks ütle ju apostel Jaa- 
kobuski: “Teil ei ole, sest te ei palu.” 
Palvetoimkonnas tekkis lisaks 
idee luua e-posti aadress, et ini- 
mesed saaksid oma eestpalvesoove 
kiiresti eestpalvetajatele edasi saata. 
See saigi teoks ja nii ongi meil 
nüüd aadress palvesoov(obmk.ee 
ja 9 eestpalvetajat, kes palvetavad 
esimesel võimalusel, kui saavad 
teate mingi vajaduse kohta. 
Palvetoimkonda juhivad ilmikud 
— Mariann Münter ja Vilja Ventsel, 


kes koordineerib ka palvetööd 
e-posti vahendusel. 

Oleme regulaarselt (kord kuus, 
vahel ka kaks korda kuus) ligi pool- 
teist aastat koos käinud ja koge- 
nud imelisi palvevastuseid, mille 
eest võime tuua tänu ja ülistust. On 
olnud ka võitlusi ja raskusi, eriti 
esimestel kuudel, kuid pean seda 
loomulikuks. Tagasilöögid tulevad 
ikka, eriti siis, kui püüame kaasa 
aidata koguduse vaimuliku elu aren- 
damisele ja tegeleme aktiivselt hin- 
gevaenlase rünnakute tagasitõrju- 
misega. Koguduse infolistis, mille 
nimi on “Teadetetahvel”, kutsume 
inimesi alati enne palveõhtut üles 


tulema ühispalvesse ja tooma sinna 
ka oma eestpalveid. Ootame veel 
lisa ka oma eestpalvetajatele, et 
Jumala riik saaks üles ehitatud meie 
koguduse keskel ja meie palved 
võiksid saada vastatud. 

Ilma palveta muutub meie vaev 
ja pingutus inimlikuks organiseeri- 
miseks, mis ei too kasu inimestele 
ega au Jumalale. Palvetagem siis, 
nii omaette kui ühiselt koos, et 
Jumal võiks olla meie koguduse 
keskel ja et me ise kogudusena 
ei oleks tema tegutsemisele takis- 


tuseks. 
INNA VÄLJA 
EMK Tallinna kogudus 

17.-18. novembril 2015 toimus Tartus 
konverents ,Maarjamaa — ajaloo tead- 
musega eilsest homsesse“ 
Kahepäevane konverents leidis aset 
Tartu Ülikooli peahoones, Tartu Pauluse 
kirikus ja Tartu Kolgata kirikus. 
Ettekandjatena astusid üles: Marju 
Kõivupuu, Vello Salo, Eenok Haamer, 
Lea Altnurme, Tauno Toompuu, Ingmar 
Kurg, Peter Allan (Suurbritannia), 
Pavel Hoshek (Tšehhi Vabariik), 
Atko Remmel, Ringo Ringvee, Meego 
Remmel, Kaido Soom, Liina Kilemit, 
Urmas Viilma ja Tõnu Lehtsaar. 
Konverentsi keskseks eesmärgiks oli 
arutleda selle üle, mida on Eestimaale 
tähendanud kaheksa sajandit siin tegut- 


senud ristikogudus ja kuidas me Soo- MAGA O EGE EEA OLE E 

viksime astuda üheskoos üheksandasse - kristlikud koolid ja 

kristlikusse sajandisse Eestimaal. noortekultuurid; | 
Mitmed konverentsi ettekanded käsit- .E-Kirik?; 4 


lesid religioonisotsioloogilise uuringu 
»Elust, usust ja usuelust 2015“ tulemus- 
te põhjal tehtud uurimusi. 

Mõlemal konverentsi päeval sai osa- 
leda kahes mõttekojas ja konverentsi 
jooksul kokku neljas mõttekojas. 


Aastakonverentsi teadaanne 


Vastavalt EMK Aastakonverentsi protokolli punk- 
tile 9.10. EMK Teoloogilise Seminari aruande kin- 
nitamine otsustas Aastakonverents volitada EMKTS-i 
eestseisust ja Kirikuvalitsust kinnitama Seminari 


kristlus meedias; 


kristlik sõnum: sisu ja vorm; 
kas ajaloost õpitakse?; 
uskumine, kuulumine ja eluviis; 


Maarja kirikutes ja kultuuris. E 


eeeeeeoseoeeeseeeeeaeeeeeeeeesee e 


6 


T 


(1 OA 
a 


Teisipäeval 17. novembril juhatas 
üht paneeldiskussiooni EMKTS-i 
rektor Meeli Tankler. 

2015. aasta eelarvet. Vastavalt ülalmainitule annab 
Kirikuvalitsus teada, et 18. septembril 2015 toimunud 
koosolekul kinnitati EMKTS eelarve esitatud kujul 
päevakorrapunktis 832 (EMKTS 2015 eelarve Rkinni- 
tamine). 

Foto: Taavi Hollman 


Foto: www.tu.ee 


MEILT JA MUJALT 


Buroopa Evangeelse Alliansi üleskutse 
EEA üldkogu, Saksamaa, 8. oktoober 2015 


Läbi ajaloo on inimesed massiliselt liikunud Euroopasse 
sisse, sealt välja või üle Euroopa. Selle tulemusena oleme 
näinud sissetungimist ja konflikte, eelarvamusi ja hukka 
mõistmist, riikide piiride muutmist ja rikaste kultuu- 
ride segunemist. Praegune põgenike kriis on hirmutav, 
kuna paljud reeglid ja seadused on kõrvale heidetud, 
rahvad on üle koormatud, ning riikide etniline ning reli- 
gioosne pilt muutub igaveseks. Paljud poliitilised juhid 
suurendavad rahutust, selle asemel, et seda hajutada. 


uroopa Evangeelse Alliansi liik- 

med aga rõõmustavad spon- 
taansete helduse üles näitamise 
tegude üle, mida on teinud tavali- 
sed inimesed, et katta meeleheitlik- 
ke vajadusi. Me oleme uhked luge- 
matu arvu õdede ja vendade üle, 
kes on üksikisikutena ning kogu- 
duste ja MTÜde raames partnerite- 
na ühinenud selle hädaolukorraga 
tegelemiseks. Meie üldkogu lõpus, 
mille juhtkiri oli “Tõrjutusest kaa- 
samisse,” tahame evangeelset kogu- 
konda julgustada võõrast omaks 
võtma, olgu see võõras hiljuti väl- 
jastpoolt Euroopat sissetulnu või 
teise rahvusesse, kultuuri või usk- 
konda kuuluv “võõras”, kes on aas- 
taid elanud Euroopas. 


Seega, 


olles motiveeritud ja tagant sun- 
nitud Kristuse armastuse poolt 
meie ja iga inimese vastu, vääri- 
matu armu tõttu, mis ta meie ja 
iga inimese peale välja valab, 

teades, et me oleme selles maailmas 
võõrad ning mõistes Piibli kordu- 
vat käsku tervitada ning õnnistada 
orbu, leske ja võõrast ning olukor- 
rast sõltumata mitte hirmu tundma, 
pühendame ennast ning julgusta- 
me teisi evangelikaale astuma oma 


Facebookis aadressil 


Veebikodus aadressil 

mugavustsoonist välja: 


Lubades Pühal Vaimul meie 
südameid ja kristlikke kombeid 
läbi uurida ja muuta, et me saak- 
sime vabaks igasugusest hirmust 
ja eelarvamustest nende vastu, kes 
meie jaoks tunduvad erinevad. 


Tundes rõõmu Kristuse ihu kul- 
tuurilise mitmekülgsuse üle, kuid 
mitte oma kultuurilist identiteeti 
segamini ajades teoloogiliste põhi- 
alustega, et me saaksime vabalt 
teiste kultuuride kristlastega koos- 
tööd teha, ülistada ja tunnistada, 
kaasa arvatud meie kohaliku usu- 
kogukonna liikmetega. Me ootame, 
et saaksime olla ülistavad inimesed 
igast hõimust ja rahvusest Jumala 
täielikus ligiolus. Me rõõmustame, 
kui kohalik kogudus on tõeliselt 
multikultuurne ning tähistame oma 
kultuurilist rikkust. 


Palvetades. Me palvetame kõigi 
eest, kes põgenevad sõja ja taga- 
kiusu eest ning meenutame eri- 
liselt oma vendi ja õdesid Kristuses. 
Me palume kaitse ja varustamise 
imesid neile, kes on endiselt ohus 
ning kannatavad puudust oma elu- 
kohtades, eriti Lähis-Idas. Me pal- 
vetame oma rahvaste ja poliitikute 
eest, et oleks rahu ja sotsiaalne 


Eesti Metodisti Kiriku ajakiri KODUTEEL 


http://www.facebook.com/emk.koduteel 


http://www.metodistikirik.ee/koduteel 
Issuu keskkonnas neljavärvilise pdf-ina aadressil 
http://issuu.com/koduteel 


Eesti 
+ 
ai Evangeelne 
Ilianss 


EEA 


ühtekuuluvustunne. Me palvetame 
Kristuse Ihu eest, et Issand annaks 
meile armastust, tarkust ja julgust 
jagada Tema armastust. 


Olles armu, lootuse ja tervituse 
eeskujud kriisi keskel. Me kutsume 
evangeelseid kristlasi üles finant- 
siliselt toetama -päritolumaades 
pakutavat humanitaarabi. Kutsume 
oma regiooni kristlasi üles jagama 
Kristuse armastust läbi sõnade, tegu- 
de ja helde andmise, tehes koostööd 
teistega, et katta nende vajadusi, kes 
meie riikidesse tulevad. Me mõista- 
me, et oleme osa ettevõtmisest, mida 
jagavad võimud, kodanikuühiskond 
ning teised usukogukonnad. 


Olles rahutoojad. Me ei ole 
naiivsed eelolevate sotsiaalsete, 
poliitiliste ja majanduslike raskus- 
te suhtes. Me nõuame poliitilist 
lahendust konfliktidele, mis on 
praeguse väljarände põhjustajateks. 
Samamoodi seisame kindlalt hirmu 
poliitika vastu ja armu poliitika 
eest. 


Olles headeks naabriteks kõi- 
kidele. Põgenikud vajavad abi, et 
end meie ühiskondades koduselt 
tunda. Kuid meie rahvused koos- 
nevad juba erinevatest kultuu- 
ridest, rahvustest ja uskudest. 
Me pühendame end partnerlusele 
igast taustast kristlastega, et võtta 
omaks, ehitada üles kogukondi ja 
olla tunnistuseks kõikidele. 

Foto: Taavi Hollman 


Saare maakonna aasta sotsiaaltöötaja 


RE kogudus on tänulik iga oma liikme eest, 
ga praegu rõõmustame eriliselt Reelika Murdi 


pärast. 


19. novembril kuulutas Saare maakonna maavanem 
Kaido Kaasik välja maakonna aasta sotsiaaltöötaja tiitli. 


Selle pälvis meie Reelika! 


Reelika töötab Kuressaare Linnavalitsuses sotsiaal- 
hoolekande spetsialisti ja võlanõustajana. Reelika on 
aktiivne ka koguduse töös, juhtides lastetööd ning ta on 
olnud pikka aega juhatuse esinaise ametis. Suur tänu 
Jumalale Reelika eest ja aitäh Reelikale tema panuse 
eest meie koguduses, Kuressaare linnas ja Saare maa- 

Seminaris. 


konnas. Julgustame ka teisi kogudusi oma töötegijate 
saavutusi märkama ja neid meie kõigiga jagama! 


Koguduse Ärengu Kool 


24.-27. septembrini 2015 toimus 
Tallinna Metodisti kirikus Põhjala 
ja Baltimaade piiskopkonna Kogu- 
duse Arengu Kool “Kutsutud teeni- 
ma” ž4$SOCD2015 (SchoolofCongre- 
gationalDevelopment-Called2Ser- 
ve). ”Minge siis, tehke jüngriteks 
kõik rahvad, ristides neid Isa ja 
Poja ja Püha Vaimu nimesse ja 
õpetades neid pidama kõike, mida 
mina olen teil käskinud! Ja vaata, 
mina olen iga päev teie juures 
ajastu lõpuni.” Matteuse 28:19-20 
Meie piiskopi üleskutse kõlas: 
Jumal on sind valinud! Me oleme 
kutsutud teenima, avatud südame- 
te, avatud meele ja avatud ustega. 
Tule ja saa inspireeritud, julgustatud 
ja varustatud! Kooli fookuses 
oli: juhtimine ja mentorlus; Kirik 
vaestele; metodistlik identiteet; 
21. sajandi kogudus; visioon ja 
strateegia; koguduste rajamine. 


Konverentsil õpetasid pikaaegse 


kogudusetöö, koguduste rajamise 
ja juhtimiskogemusega jutlusta- 
jad, juhid ja pastorid, praktikud 
Põhja- ja Baltimaadest ning Ühend- 


kuningriigist. Konverentsi pea- 
kõnelejad olid piiskop Christian 
Alsted ja Martyn Layzell. 


Kool pakkus võimalust: 
« valida teemad ja töötoad vasta- 
valt igaühe teenimisvaldkonnale 
* kohtuda pastorite ja juhtidega 
ning osaleda ühistes vestlusringides 
* kohtuda vanade ja uute sõpra- 
dega, kelle eesmärgiks ja kireks on 
koguduse kasv ja areng 

Sektsioone juhtisid: Meeskonna 
juhtimine — Petri Heinonen; Kirik 
vaestele — Helen Byholt Lovelace 
ja Artur Põld; Juhtide kasvatamine/ 
mentorlus ja jüngerlus — Leif S Ja- 
cobsen ja Anna Zinchenko; Meto- 
distlik identiteet — Hilde Marie Mova- 
fagh; 21. sajandi kogudus — Johanna 
Buller ja John Eidering; Visioon ja 


Isa Vello Salo juubel 


Selle tähtsa sündmuse puhul korraldas Rooma- 
Katoliku Kiriku Eesti apostellik administraator 
piiskop Philippe Jourdan piduliku vastuvõtu nel- 
japäeval 5. novembril Okupatsioonide muuseumis. 
Vastuvõtu raames tutvustati isa Vello Salo eluloo- 
raamatut ”Siin Vatikani Raadio! Vello Salo lugu“. 
Eesti Metodisti Kiriku nimel andis juubilarile tervi- 
tused üle superintendent Taavi Hollman. 


SÕTSIAALOSAKOND 


VETT MEET 


“Ja kõik, mida te iganes teete sõnaga või tööga, seda 
tehke kõik Issanda Jeesuse nimel, tänades Jumalat Isa 
tema läbi!” Kol 3: 

Õnnistussoovidega, 
MARJANA LUIST, Reeküla kogudus 


strateegia 1 — Õyvind Helliesen, Svein 
Veland ja Stefan Forsbäck; Visioon 
ja strateegia II — Õyvind Helliesen, 
Svein Veland ja Stefan Forsbäck; 
Koguduste rajamine I — Camilla 
Klockars ja Peep Saar; Koguduste 
rajamine II — Camilla Klockars ja 
Dag Martin Ostevold. 

Töötoad toimusid järgmistel 
teemadel: Tervenemisteenistus — 
Yngvar Ruud; Godly play — Anne 
Thompson; Teenimismeeskonna 
areng — Marika Labanova; Emake 
Maa/kuidas hoida ja kaitsta loodust 
ja kasutada loodusressursse targalt 
— Bettina Pedersen ja Camilla Gaard 
Roed; Väljakutse — Petri Heinonen; 
Noorte juhtide kasvatamine — 
Froydis Grinna. 

Koolis osales kokku 320 inimest 
Leedust, Lätist, Taanist, Norrast, 


Rootsist, Soomest, Venemaalt, 
Rumeeniast ja Eestist. 

TAAVI HOLLMAN 

EMK superintendent 

novembril 2015 tähistas oma 90 aasta juubelit 
ePirita kloostri vaimulik isa Vello Salo, kes 
on olnud hinnatud õpetaja ka EMK Teoloogilises 


Foto: Reeküla koguduse kogust 

25 aastat kristlikke 
perelaagreid Eestis 

Möödunud suvel täitus Eesti esime- 
sest kristlikust perelaagrist 25 aastat. 
Seda olulist tähtpäeva tähistati 31. 
oktoobril 2015. Aga miks just meto- 
disti kirikus Tallinnas? 


õhjus on seotud ajalooga: nimelt Soomes 

juba varem tegutsenud perelaagrite kutsel 

esialgu Soomes perelaagris osalenud ja 

hiljem seda tööd Eestis alustanud perede 

seas oli ka abielupaar Tallinna metodisti 
kogudusest — Matti ja Velli Hollman. Just nemad 
on perelaagri töö juurde tulnud ja jäänud ja nagu 
perelaagrite soomepoolne juht Seppo Niemelä ütles, 
on metodisti kirik kujunenud aastate jooksul justkui 
perelaagrite baas- või kodukirikuks, kust seda tööd 
on juhitud kõik need aastad. Matti ja Velli Hollman on 
osalenud kõigis 25 Eestis toimunud perelaagris, kan- 
des algusest peale kuni siiani ustavalt korraldamise ja 
juhtimise ülesannet. 

Eestis alustasid seda tööd Soome Seppo ja Sirkka 
Niemelä juhtimisel (kes on oma Sõnade järgi selle 
aja jooksul eestistunud) perekond Hollmanid ja veel 
mitmed paarid, nende hulgas näiteks tuntud kasvatus- 
teadlane Inger Kraav abikaasa Endliga, aga ka terve 
hulk abielupaare, kes on pidanud loenguid ja juhata- 
nud väikegruppe. Kristlike perelaagrite liikumisele 
Soomes ja Eestis ongi iseloomulik, et laagris osalevaid 
abielupaare õpetavad mitte ainult spetsialistid, vaid ka 
tavalised abielupaarid, lisades oma loengutele isikliku 
kogemuse tasandi ja eluläheduse. 


Mis on olnud selle liikumise edu saladus? Eelkõige 
juhtide sügav Jumala tahte otsimine ja alandlikkus, 
aga ka õpetuse praktilisus ja avatus, mille kaudu saa- 
vad kuulajad lektoritelt ja grupijuhtidelt nende elulise 
tunnistuse. See tunnistus on alati muutumatult olnud 
seotud piibellike põhimõtetega ja paljudele abielupaa- 
ridele toeks nende abielu hoidmise ja tervendamise 
protsessis. Sellest rääkisid kokkutulekul mitmed abi- 
elupaarid, meenutades oma kogemusi perelaagrites. 
Neid paare, kes on osalenud 25 perelaagris ja 40 järel- 
seminaril, on kokku 153. Koos lastega on osalejate 
koguarv aga 1345. Tõepoolest aukartust äratav arv! 

Laagrid on toimunud mitmes paigas üle Eesti, kuid 
kõige enam metodisti kiriku laagripaigas Aa rannas. 
Lisaks suvistele laagritele on läbi viidud veel hulk 

õppepäevi ja koolitus grupijuhtidele. Osalejate jaoks 
anti välja ka loengute konspektid, mis olid oma kokku- 
võtliku ja konkreetse sisuga suureks abiks hilisemaks 
mäluvärskenduseks ja enesearendamiseks. 

Kasutan siin võimalust väljendada paljude abielupaa- 
ride südamlikku tänu neile paaridele, kes on ustavalt, 
suure armastusega, sageli ennastsalgavalt ja raskustest 
hoolimata seda tööd edasi viinud. 1990. aastate alguses 
oli see ainuke peretöö, mis leidis nii laialdast kõlapinda 
kogu Eestis. Just perelaagrite positiivne kogemus ja 
järjepidevus andis julgust hilisematele alustajatele ja 
nii võime täna rõõmustavalt näha, et kristlikku pere- 
tööd tehakse mitmetes kohtades ja mitmel viisil. 

Aastapäeva kokkutulek Tallinna metodisti kirikus oli 
suurepäraselt ette valmistatud, valitses pidulik, kuid 
samas soe ja südamlik õhkkond, millest jäid vaid pari- 
mad mälestused. 

Perekond Niemeläd koos lastega kostitasid osalejaid 
maitsva lõunasöögiga. Matti Hollman aga oli teinud 
ära väga suure töö, valmistades ette kirjaliku ülevaate 
perelaagrite ajaloost Eestis. Kaante vahele oli mah- 
tunud ka laagrite statistika, kust võis leida nii kõigi 
toimunud ettevõtmiste kronoloogia ja peetud loengute 
teemad enam kui 25 aasta jooksul kui ka kõigi osalenud 
abielupaaride nimed. Sealt leidsime, et kõige suuremas 
laagris 1995. aastal osales 41 perekonda. Ka meie pere 
oli esindatud ja meil on siiani meeles see erakordne 
ja soe kogemus. Vaadates tagasi, võime tänuga öelda: 
perelaagrid on 25 aasta jooksul olnud osa Jumala tööst 


Eesti perekondade tervendamiseks. 
INNA VÄLJA 
Tallinna metodisti kogudus 


Fotod: Inna Välja 


Mai Kivisild meenutab peretöö algusaegu - Sirje ja 
Adu Saar naeravad kaasa... :) 

Meenutused perelaagritest 


Kristlikke perelaagreid on Eestis 
korraldatud alates 1991. aastast. 


1989. aastal kutsuti Soomes toimuvast perelaagrist osa 
võtma kaks perekonda Eestist: Raigo ja Katrin Tammo 
esimeses vahetuses ja Dimitri ja Mai Lipping teises 
vahetuses. Laager toimus Korpilahtis. Lisaks võtsid nad 
osa ka 16.-18. märtsil 1990. aastal toimunud perelaagri 
järelseminarist Helsingis, milleks saadi viisa Eesti- 
Soome Sõprusühingu kaudu. 

1990. aasta alguses viibisid Eestis Seppo ja Sirkka 
Niemelä ja tutvustasid Soome perelaagrite tööd ja 
perekoolitust. Selleks külastasid nad Tartut, Pärnut, 
Haapsalut, Tapat ja Tallinna. Selle külaskäigu ajal 
otsisid nad ka peresid, kes oleksid valmis tulema suvel 
Soome perelaagrisse. Samas said Niemeläd kutse pere- 
kond Lippingult tulla taas Eestisse, et viia läbi rühma- 
juhtide koolitus. 

See koolitus saigi teoks sama aasta aprilli lõpus ja mai 
alguses, mil kolme päeva jooksul Niemeläd ja Ranssid 
tutvustasid Soome perelaagrites toimuvat ja väike- 
rühmatöö põhimõtteid. Nende laagrite korraldamise 
eesmärk on inimeste teadvustamine abist, mida pakub 
Kristus pereelu kvaliteedi parandamiseks. 


1990. aastal sai võimalikuks juba 12 perel Eestist võtta 
osa Soomes korraldatavast kristlikust perelaagrist. 

Milliste mõtetega sinna mindi? 

Oli natuke põnevust ja taheti saada vastust küsi- 
musele: mis see perelaager õieti on? 

Kas on meil, omateada pika abielustaažiga ja aastate- 
pikkuse kogemusega abielupaaridel veel midagi õppida? 
Oleme juba piisavalt kogenud ja oskame küll toime 
tulla. Kas on veel midagi, mida ei tea ja peaks juurde 
õppima? 


Soomes kogetu, nähtu ja õpitu oli tõeliseks üllatuseks 
ja elamuseks. Näiteks: mehe ja naise erinevus on meie 
eelis ja pluss, mitte aga koht, kus peaksime nõudma 
teiselt poolelt muutust; oskus suhelda on hinnaline 
omadus; prioriteedid pereelus tuleb paika panna jne. 


Laagrist tagasi tulles oli kõigil ühine soov ja mõte, et 
sellist üritust/koolitust tuleks ka Eestis teha. Nii korral- 
datigi juba järgmisel aastal esimene perelaager, kus 
tutvustati abielu ja armastuse, suhtlemise ja andestuse 
põhimõtteid, lähtudes Piibli õpetusest. 

Kokku on tänaseni korraldatud 25 perelaagrit ja 40 
seminari. Lisaks veel hulk õppepäevi ja 80-tunnine koo- 
litus rühmajuhtidele. 

Kokku on 25 aasta jooksul perelaagritest osa võtnud 
153 perekonda, osavõtjate koguarv koos lastega on 
1345. Osavõtjate vanus ei ole olnud piiratud, noorim 
on olnud alla aasta ja vanim 81 aastane. Nendes pere- 
laagrites on peetud kokku 151 loengut, järelseminaridel 
umbes 70 loengut. 

Matti Hollman ja Seppo Niemelä süütavad küünla 
peretöö jätkumise nimel 


Soome perelaagrite kauaaegsed kaastöölised Sirkka ja 
Seppo Niemelä on koolitanud välja 10 grupijuht-abi- 
elupaari. Samuti on nad olnud kõigi Eesti perelaagrite 
korraldustoimkondade liikmed, lektorid ja grupijuhid. 


Abielupaarid, kes on saanud oma kogemuse ja ka koo- 
lituse peretöös osalemiseks perelaagritest ja seminari- 
delt, on jätkanud kristlike abielu- ja perepõhimõtete 
tutvustamist paljudes kohtades üle Eesti, samuti ka 
kristlikes raadiotes (Pereraadio ja Raadio 7). Ene-Maris 
Tali eestvõttel valmis ETV-s kaks abielu ja pereteema- 
list telesaadete sarja, millest esimene jõudis ka eetrisse, 
teine kahjuks mitte. 


Eesti tegijatest on aktiivselt selles töös kaasa aidanud 
paljud abielupaarid. 

Kõige staažikamad on Endel ja Inger Kraav, Seppo 
ja Sirkka Niemelä, Matti ja Velli Hollman, Joel ja 
Mari Vahermägi, Helger ja Helgi Rannu, Enn ja 
Annely Veevo, Hans ja Sirly Lahi, algusaastatel ka 
Tarmo ja Ene-Maris Tali, Jaan ja Lea Puusaag. 


Laagrid on toimunud Elvas, Nõos, Vana-Vigalas, 20 
aastat on perelaagrid toimunud Aa rannas (EMK-le kuu- 
luvas laagris Giideon), kus on olnud hea võimalus nau- 
tida ka rannamõnusid. 2007. aastal toimus perelaager 
Hiiumaal Paladel. 

Järelseminarid on toimunud reeglina sügiseti ja keva- 
deti, vaheldumisi Tallinnas ja Tartus, viimastel aastatel 
küll ainult Tallinnas. 

MATTI HOLLMANN 
Tallinna metodisti kogudus 

Külli Tõniste ja Doug Childress 


6 küsimust EMK Teoloogilise Seminari 
vastseteleõppejõududele, abikaasadele 
Külli Tõnistele ja Doug Childressile. 
Külli ja Doug on läkitatud misjonäride- 
na teenima Eesti Metodisti Kirikut. 
Külli kasvas üles Tallinnas, lõpetas 
EMK Teoloogilise Seminari aastal 
2000 ning läks edasi õppima USA-sse 
Asbury Teoloogilisse Seminari, kus 
paar kohtus. Nende perre on sündinud 
kolm poissi — Karl, Kristofer ja Kalev. 
Doug on UMK ordineeritud vaimulik 
ja Küllil on piibliteaduste doktori kraad. 


1. Kuidas sinust sai kristlane 

Külli: Meie peres kirikus ei käidud ega Jumalast ei 
räägitud. Esimest korda tähistasime jõule aastal 1988. 
Siis kuulsin esimest korda jõululaule ja evangeeliumi. 
Hiljem leidsin vanemate kapist Uue Testamendi ja luge- 
sin seda. Palvetasin nii nagu oskasin. Igatsesin väga 
ristitud saada, aga mul puudus kontakt ühegi kirikuga. 
Lõpuks leidsin end imekombel Eesti Kristlikust Nelipühi 
kirikust, kus sain ristitud ja vastused oma küsimustele 
- seal leidsin ka päästekindluse. Jumal oli mu elus juba 
kaua aega tööd teinud, aga Kristuse jüngriks kasvada 
saab ikka ainult teiste kristlastega koos. 

Doug: Kumbki minu vanematest ei käinud kirikus, kuid 
nad otsustasid mind beebina luterlikus kirikus ristida. 
Hiljem, kui sain 12, soovis ema, et läheksin kohalikku 
kirikusse leeri, et õpiksin seal enam ristiusu kohta. Ta 
ütles, et võin käia mistahes kirikus, mis mulle meeldib. 
Mina otsustasin jääda sama luterliku koguduse juurde, 

sest seal käis mu parim sõber Andy. Leeritund toimus 
igal pühapäeval ning meie pastor õpetas meile kannat- 
likult Piiblit ja Lutheri väikest katekismust. Tänu leerile 
sain teada, mida tähendab võtta vastu Jumala armu 
usu läbi ja saada Kristuse järgijaks. Sealt sain igatsuse 
õppida enam Jumala ja Tema sõna kohta. 


2. Kuidas sai sinust metodisti kiriku liige? 

Külli: Olen ametlikult ikka EKNK liige, aga olen juba 
kaua aega metodisti kirikus käinud, mu abikaasa on 
Ühinenud Metodisti Kiriku ordineerinud pastor. Käime 
ja teenime perega koos seal, kuhu Jumal meid paras- 
jagu saadab ja eks ma vahel igatsen kodukirikusse ka. 
Tunnen end hästi mõlemas. 

Doug: Kui tundsin kutset teenimiseks, hakkasin otsima 
kirikuid, mille õpetus vastas minu usule Jumala kohta. 
Külastasin näiteks baptisti, nelipüha ja episkopaalseid 
ning vabakirikuid. Viimaks hakkasin uurima uskkon- 
dade rajajate kirjutisi. Kui jõudsin John Wesley juurde, 
siis leidsin, et tema arusaamad Jumala ja kristliku elu 
kohta on minu veendumustele kõige lähemal. Vestlesin 
kohaliku metodisti pastoriga ja otsustasin nendega 
ühineda. 


3. Sinu kutsumus. Kuidas jõudsid selleni oma elus ja 
töös? 

Külli: Tundsin pärast keskkooli, et tahan teoloogiat 
õppida. Läksin alguses piiblikooli ja siis EMK Teoloo- 
gilisse Seminari. Lõpetasin teises lennus 2000. aastal. 
Tundsin, et tahan veel õppida ja Jumal avas selleks 
ukse Ameerikas. Pärast sain õpetamise kogemuse 
kristlikus kolledžis, seejärel seminaris ja nüüd õpetan 
EMK Teoloogilises Seminaris. Pean oma kutsumuseks 
aidata kristlastel oma usku paremini mõista, sõnastada 
ja paremini Piibli õpetustest aru saada. 

Doug: Pean oma kutsumuseks tööd pastori ja mis- 
jonärina. Olen teeninud USAs pastorina üheksa aastat, 
nüüd olen misjonär Eestis. Otsustasin alguses kolledžis 
õigusteadust õppida eesmärgiga kvalifitseeruda juristi- 
abiliseks, kelle ülesandeks on teha uurimistööd ja mitme- 
sugust paberitööd. Ühel päeval lootsin ülikooli minna ja ise 
juristiks õppida. Õpingute ajal hakkas Jumal mind teises 
suunas juhtima. Ma liitusin osaduskonnaga Intervarsity 
Christian Fellowship, mis tegutses Grand Valley State'is, 
kus ma õppisin. Osalesin piibliõpetajana, katastroofiabi 
organiseerijana, käisin misjonireisidel ja evangeliseeri- 
sin kaasõpilasi. Hakkasin Piiblit sama tõsiselt uurima, 
nagu ma suhtusin oma õppetöösse. Viimasel kursusel 
kogesin Jumala kutset minna edasi seminari, mitte 
õigusteadust õppima — ma tajusin kutset pastoritööle. Ma 
tundsin paljusid inimesi, kes olid käinud misjonireisidel 
või kasvanud üles misjonäride lastena ning ma mõtle- 
sin võimalusele lisaks pastoritööle ka kunagi misjonile 
pühenduda. Need inimesed teenisid Lõuna-Ameerikas, 
üks neist ka Aafrikas. Mäletan end palvetamas: “Issand, 
saada mind sinna, kuhu pead vajalikuks, kuid palun mitte 
sinna, kus kliima on liiga kuum!” Jumal kuulis seda pal- 
vet ja saatis mu Eestisse, kus on samasugune kliima nagu 
minu koduosariigis Michiganis. 


4. Mis ajendab sind jätkama, kui eluraskused on teel? 
Külli: Me elame langenud maailmas. See, et siin ei 
lähe alati kõik 100% hästi, on ootuspärane. Kristlasena 
on meil kindel lootus, et Kristus tuleb kord tagasi ja 
seab kõik asjad korda. Usaldan Jumalat, kes on hea ja 
hoolitseb meie eest. Perekond, sõbrad ja palve aitavad 
igapäevaselt. 

Doug: Eluraskustes aitavad mind kaks asja. Esiteks minu 
perekond, eriti abikaasa. Külli on mulle alati toeks, kui 
raskused muserdavad. Teiseks annab Jumal mulle alati 
vajaliku jõu toime tulemiseks. Leian keerulises olukor- 
ras abi ja lohutust palvest ja Pühakirjast. Loen sageli 
kirjakohta Matteuse 6:34, mis tuletab meelde, et me ei 
pea homse pärast muretsema. Igale päevale piisab oma 
vaevast. 


5. Sinu lemmiklaul jumalateenistusel? 

Külli: Mulle meeldivad advendiaja ja jõululaulud. 
Jõuluõhtu jumalateenistus, kus kõik ühiselt tuntud jõu- 
lulaule koos laulavad, on parim. 

Doug: Minu lemmiklaul on We Were Made to Thrive, by 
Casting Crowns. 


6. Sinu elu juhtsalm Piiblist? 

Külli: Neid on palju, Filippi 2:5-11 on suureks väljakut- 
seks. 

Doug: See on raske küsimus. Raske on ühte teiste hul- 
gast välja tuua. Mulle on alati meeldinud Matteuse 28:18- 
20 ja 3. Moosese raamat 19:2, kuid tõenäoliselt kõige 
tähtsam on Efeslastele 2:8-10. See tuletab mulle meelde, 
et ma pole päästetud mitte tänu oma headele tegudele, 
vaid tänu Jumala armule, ja uue looduna olen kutsutud 
tegema häid tegusid. Mind julgustab teadmine, et Jumal 
armastab mind ning annab mu elule eesmärgi. 

Helilooja Evelin 
Kõrvitsal valmis 
esimene autoriplaat 
»Nagu liiva mere 


ee 00 (4 


AArCS ... 


29. novembril esitleti Tallinna Metodisti 
Kirikus helilooja Evelin Kõrvitsa esi- 
mest autoriplaati. 2015. aastal valminud 
plaadile on salvestatud 19 teost, mida 
esitavad Credo-Allika kammerkoor ja 
orkester Collegium Consonante, kaas- 
tegev on ka vanamuusikaansambel 
Tuli Taevast ning mitmed vokaal- ja 
instrumentaalsolistid. Dirigendid on 
Eivin Toodo, Margo Kõlar ja Riina 
Tikenberg. 


Enam kui tunni jagu muusikat on loodud kahekümne 
aasta jooksul, ent orkestriseaded on valminud pea kõik 
viimasel kahel aastal. Helilooja ise ütleb oma saatesõnas 
nõnda: ,,Oleme loodud oma Looja näo järele, ent meid 
kujundavad ka aeg, milles elame, keskkond, kus viibime 
ning inimesed, kes meid ümbritsevad — kõigil neil on 
oma osa loos, millest jutustab mu esimene autoriplaat.“ 

Eraldiseisvate laulude kõrval leiame plaadilt ka ühe 
tsüklilise teose — Kristuse kannatusnädala sündmuste 
keskmesse mineva Passiooni, mille saamisloo kohta 
samuti mõni sõna autorilt: , Enamik mu kooriteoseid on 


Evelin Kõrvits 


Hagu liiva mere ääres... 
Chi the sand besidethedea... 


Credo-Allika kammerkoor /Collegium*Consonante Tuli Taevast 


Foto: Taavi Hollman 


loodud ajendatuna eestikeelse vaimuliku repertuaari 
vajadusest ning tulnud ettekandele jumalateenistuste 
raames, sageli seoses erinevate kirikupühadega. Nii 
sündis Passiooni idee sellest, et olin aastate jooksul 
kirjutanud kannatusnädala jumalateenistuste tarbeks 
mitmeid temaatilisi koorilaule ning otsustasin need 
ühtseks tsükliks siduda ja orkestrile seada.“ 


Mõned tähelepanekud Evelin Kõrvitsa heliloomingust 


Mõningad iseloomulikud jooned, mida olen tähele pan- 
nud lauljana koguduse segakooris ja ansamblis Sela, 
segakoori dirigendina, aga ka teoloogina: 

Evelin Kõrvitsast teevad meloodiameistri muusika- 
lised fraasid, mis on kaunid ja voolavad, samal ajal jär- 
gides loogiliselt keele rõhke ja nüansse — omadus, mida 
ei saa öelda kaugeltki kõigi heliloojate laulude puhul. 
Tema laulutekstid on kaunid ja poeetilised, mitte ,,sule- 
peast välja imetud“. Suur eelis on see, et ta kirjutab 
oma tekstid suuremalt jaolt ise; ka piiblitekstid oskab 
ta kohandada selliseks, et tekiks heli ja sõna harmoo- 
niline ühtsus. Ma ei tea, kuidas ta saab inspiratsiooni, 
kuid tema laulutekstid sisaldavad tõelisi ja igavikulisi 
väärtusi, tuues välja mitte ,,siirupise“ ja magusa, vaid 
pigem karge, lakoonilise ja kokkusurutud tekstiga piib- 
litekstide tuuma. Ehk teisiti öeldes: tema laulutekstid 
on teoloogilised selle sõna parimas tähenduses. 

Vorm teenib sisu, mitte vastupidi. See, mida ta ütleb 
muusikaga, on sügavalt läbi tunnetatud. Ta teeb oma 
muusikat tõsiselt, südame ja kirega. See ei ole muusi- 
ka ajaviiteks ega taustaks — pigem on see tunnistus, 
mis loodud selleks, et Jumalat ülistada. Samas ei saa 
kuidagi öelda, et see oleks raskepärane või nii elitaarne 
ja keeruline, et oleks muusikahariduseta inimesele 
keeruline mõista. See muusika on emotsionaalne ja 
soe. Muusikahariduseta koorilauljale on küll vahel 
olnud keeruline häälepartiisid selgeks saada, seda 
peamiselt ootamatute meloodiakäikude ja helistikuva- 


Credo-Allika kammerkoor ja orkester Collegium 
Consonante plaadiesitlusel. 


Evelin Kõrvits. 


hetuste tõttu, kuid kord juba selgeks õpituna on need 
laulud alati armastatud ja oodatud. 

Minu jaoks on Evelin Kõrvitsa laulud lüürilise, isegi 
naiselikult pehme helikeelega, ja see ongi ehk see, 
mis teeb nad kergesti vastuvõetavaks ja kuulatavaks 
nii paljudele. (Kuigi samas meenuvad ka lausa rokili- 
kult rütmikas laul vaimulikust võitlusest või rahvalau- 
lutöötlus.) Mulle meeldib, et helilooja julgeb olla tema 
ise, jäädes ustavaks oma loomeandele ja andes selle 
jumalateenistuse käsutusse. Siirus ja pühendumine 
saavutab parima eesmärgi. Meie ühiskond ei ole küll 
eriti huvitatud vaimuliku sõnumiga muusikast, valdav 
enamus meie rahvast ei võta osa ka jumalateenistus- 
test, kuid Evelin Kõrvitsa muusika on leidnud esi- 
tamist, huvi ja tunnustust nii mõnelgi kristlikul üle- 
eestilisel suurüritusel nagu näiteks Lootuse festivalil, 
vaimulikul laulupeol ja Kristuspäeval. Esimene, mida 
veebis guugeldades Evelin Kõrvitsa nime alt võib leida, 
on tema laul ,Ütle, mis on inimene?“ erinevate kooride 
esituses. 

Ansambel Sela on viimaste aastate jooksul esitanud 
väga tihti Evelin Kõrvitsa laule ja ikka kogenud erilist 
soojust, mis tekib siis, kui muusika jõuab kuulajateni ja 
see armastusega vastu võetakse. Siin on see, mida pean 
kristlase elu ja teenimise üheks tähtsamaks aspektiks: 
jõuda kutsumuseni, milleks Jumal on meid loonud, 
teenida nende annetega, mida Tema on sulle andnud, 
tahtmata olla keegi teine, teistsugune või kuskil mujal. 
Meie kirikul on õnn omada päris oma heliloojat, kelle 
poole muusikakollektiivide juhid aeg-ajalt pöörduvad 
uut repertuaari otsides ning kes oma loomingu tõl- 
gendamiseks ka meelsasti professionaalset ja selget 
nõu annab. i 

INNA VÄLJA, 
teoloog, segakoori dirigent, 
laulja segakooris ja ansamblis Sela 

Külas Anu Raual 


9. septembri hommikul veeres kaks autotäit meie 
koguduse inimesi Mulgimaa poole. Meie eesmärgiks 
oli kohtuda tuntud vaibakunstniku Anu Rauaga ja 
tema loominguga just selles miljöös, kus sünnivad 


tema imelised vaibad. 


Külastasime kõigepealt 


Heimtali koduloomuuseumi ja tutvusime sealse huvi- 
tava väljapanekuga. Rahvakunsti oli tutvustamas ka 


kunstnik ise. 


nu Raud elab Viljandi 

lähedal Heimtali külas 

Kääriku talus. See on 

vana mõisamoonaka 

aja (aastast 1863), 

mille ta vanaisa ostis aastal 1918. 
Praegu on see igati toimiv majapi- 
damine. Näiteks vaibakunsti toor- 
materjali saab oma lammastelt. 
Villa on tegelikult sedavõrd palju, 
et seda võis iga külaline isegi kaasa 
võtta. Aias olid õunapuud lookas 
rikkaliku saagi all, mida meiegi 
maitsta saime. Maja ees leekis pikk 
floksipeenar, mille taustal kõrgusid 

vägev tamm ja tohutu elupuu. 

Anu Raua vaibad on meie rahva 
poolt alati hinnatud ja tema viimast 
suuremat näitust Kunstihoones 
külastas tuhandeid inimesi. Tema 
tööd on jõudnud ka laia maailma, 
neid leidub näiteks Maailmapanga 
hoones ja ÜRO peahoones. Selle 
organisatsiooni 50. aastapäeva auks 
kingiti tema Kihnu seelikutest sea- 
tud “Emapuu”. 

Kui Anu Raud sai Jakob von 
Uexkülli asutatud Eesti Taassünni 
auhinna, siis ostis ta ära Heimtalis 
kohaliku vana koolimaja, millest 


sai muuseum. See oli tollal väga 
viletsas seisus hoone, kui nüüd 
hästi korras ja täis rahvakunsti ning 
ajaloolisi esemeid. Nüüdseks on 
kunstnik kinkinud selle muuseumi 
riigile (Eesti Rahva Muuseum) ning 
muuseumi ja Anu Raua käsitöötalu 
vahel on kujunenud hästi toimiv 
õpikeskkond. 

Anu Raud kirjutab: ”Lõimekannel 
mängib mu sõrmede vahel lõbusat 
lugu ja kurba ka. Mängin hallide 
heliredelit. Punane pajatab pidujut- 
tu. Koon silmavett siniallikalt, val- 
get ja varjulist vaheldumisi. Koon 
sokusamme ja kulukarva karja- 
maad. Koon oma kodu, kuusikut ja 
metsa mitut moodi. Koon ja koon. 
Sirutan ja koon jälle.” 

Tagasiteel kummusid mitmel 
pool vikerkaared üle taevalaotuse. 
Tänasime Jumalat kauni päeva 


eest... 
MAIRE SIMM 
Tallinna kogudus 


Sügisene tähtpäev EMK Tallinna koguduses 


S ügiseseks toredaks tähtpäevaks on isadepäev, mille 
ettevalmistused algasid pühapäevakooli laste hul- 
gas juba oktoobrikuu keskel. 

Muusikaline ettekanne oli mitmekülgne ja vajas 
harjutamist. Kui oodatud päev kätte jõudis, pakkus ette- 
aste rõõmu nii esinejatele kui ka kuulajatele. Lisaks peeti 
isadepäeva jumalateenistusel väikeste meenetega mee- 
les nii isasid kui ka vanaisasid, ristiisasid ja kasuisasid. 
Peale jumalateenistust aga üllatused jätkusid: kohvikus 
pakuti kõigile laste endi valmistatud küpsisetorti ja 


Tapa koguduses 


Tapa metodisti koguduses algas pühapäevakooli 
EMK uus hooaeg 20. septembril. Tegime ühise alguse 
koos kohaliku baptisti kogudusega, kes korraldab jumalateenistusi 


meiega samas majas. 
Õpetaja Ülle sõnum oli teemal ,,Särades Päästjale“ Sam Doherty 


muid maiustusi. Meeleolukat aega pakkus ka näitus, 
mis koosnes laste joonistatud isade ning vanaisade 
porteepiltidest ning ka südamlikud ja humoorikad 
intervjuud lastega oma isade kohta. 

Kõigile isadepäeva kirikulistele oli see hommik kosu- 
tav ja kõlama jäi tähtis mõte — meie isad on tähtsad ja 
kallid, kuid kõige tähtsam on Taevane Isa, kes meid 


kõiki armastab. 
SIRJELI TOMBAK 
Tallinna kogudus 


eose, 


raamatu , Piibel kõneleb lastega“ põhjal. Näitena kasutas ta erinevaid 
taskulampe — patareidega ja ilma. Patarei sümboliseerib Jeesust, kes 
tuleb meie ellu ja paneb meid särama. Peale seda meisterdasime 
lastega sügisandidest kilpkonni, lisades veidi eksootikat viinamarjade 


Foto: Tapa kogudus 


näol. 


Tallinna koguduses 


leme laste- ja noortetööga jõudnud põnevasse 

faasi: pühapäevakooli vanema rühma lapsed 
on lastetööst välja kasvamas ning suurem osa 
noortest, kellele viimaste aastate pikkune töö on 
olnud suunatud, on omakorda jõudnud ülikooli- ja 
tööikka, olles välja kasvanud tüüpilisest noortetöö 
east. 

Uues olukorras on muutunud oluliseks loomu- 
likule järjepidevusele tähelepanu pööramine — 
pühapäevakooli vanema rühma laste noortetöösse 
integreerimine ning nüüdseks noorte täiskasva- 


nute vanusegrupi koguduse töösse kaasamine juba M 


tõsisemal tasandil. 

Varateismeliste noortetöösse integreerimist oleme 
alustanud vahvate ühisüritustega, eesmärgiga üksteist 
tundma õppida ning luua noorte silmis usaldusväärseid 
suhted — oleme külastanud siseruumi seiklusparki, korral- 
dasime filmivaatamise pärastlõuna, tegime Zimbabwe 
elu-olu tutvustava noorteka (meil on sügisest koguduses 
GBGM-i projekti kaudu noor neiu Zimbabwe st). Soojad 
suhted on kujunemas, usaldus kasvamas. Siit on meil 
juba lihtsam edasi liikuda eluliste teemade juurde. 

Vähemalt sama rõõmustav on tõsiasi, et enamik 
endise noortegrupi liikmeid on võtnud koguduses vas- 


Palun hoidke meie lapsi palves, et Jumal võiks neid särama süüdata 
ja hoiaks neid, kelles ta juba särab! Ärgem tüdigem oma teenimistöös, 
Jumala silmis on see palju väärt! 


KRISTINA LEPIK, Tapa kogudus 


tutust pealetuleva põlvkonnaga tegelemise eest — neist 
on kasvanud suurepärane noortejuhtide tiim, kes tun- 
neb rõõmu sellest, et Jumal neid kasutada saab, et neid 
vajatakse, et noorem põlvkond vaatab nende kui eesku- 
jude peale ning et neil on koguduse toel võimalus esile 
astuda ja kasvada juhirollis — nii noortetöös kui üleül- 
diselt. Oleme neid kaasamas koguduse erinevatesse 
töölõikudesse ja usaldamas nende kätesse rohkem kui 
seni ning nad jätkuvalt üllatavad meid oma tarkuse ja 


leidlikkusega. :) 
LEMME AULIS, Tallinna kogudus 

Foto: Tallinna kogudus 


Lastetööst EMK Tartu Püha Luuka koguduses 


artu lastetöös on sellel õppeaastal mõningaid uuen- 

dusi, kuid mõnede toredate ettevõtmistega jätkame 
ka sel aastal. Jätkuvalt käivad meil koos nii tüdrukute 
kui ka poisteklubi. Selle aasta esimene kohtumine 
toimus oktoobris Tartu Ülikooli võimlas, kus meie 
koguduse liikme ja kauaaegse ülikooli õppejõu ning 
treeneri Kaja Hermlini abiga korraldasime spordipäe- 
va. Lapsed said harjutada hüppeid, saltosid ja turvalist 
maandumist spordibatuudil. Samuti said nii poisid kui 
tüdrukud teha erinevaid harjutusi õhkrajal (vt pilte). 
Loodame, et detsembris saame seda toredat sportlikku 
päeva korrata. 

Mõningaid muudatusi on meie juunioride tundides. 
Otsustasime, et erinevalt möödunud aastast, mil kohtuti 
üle nädala pühapäeviti enne jumalateenistust, saame 
sel aastal kokku igal pühapäeval. Lapsed on olnud väga 
usinad ja tublid kohalkäijad. Sel aastal teevad juuniorid 
kordamööda ise algus- ja lõpupalvet ning valmistavad 
ette mängu, mida saame tunni lõpus mängida. Tunni 
sisuks oleme vaadanud põnevaid videotunde (need on 
leitavad järgmisel lingil: https://open.church/catego- 
ries/266-5-6th-grade). 

Hetkel on meil käsil sari “Valge vöö”, mis kõneleb 
austamisest ehk sellest, kuidas saan austada Jumalat 
— mida see tähendab ja kuidas see väljendub meie iga- 
päevases elus. Igal tunnil saavad lapsed ka teemaga 
seotud ülesande, mis aitab õpitut ellu rakendada. Sel 
aastal koguvad juuniorid igas tunnis punkte. Näiteks 
saab punkte juunioride tunnis osalemise, kodutöö tege- 
mise, jumalateenistustel osalemise, teenimistöö jm eest. 


PA 


| w eesi 


Lastetöötegijate koolituspäev 
21. novembril 2015 toimus Tallinna metodisti kirikus 
järjekordne lastetöötegijate koolituspäev. Osavõtjaid oli 
30 ja nagu juba mitmel eelneval aastal tavaks, kogune- 
sid lisaks meie kiriku eri piirkondade töötegijatele ka 
erinevate Tallinna denominatsioonide lastetöö esinda- 
jad. Seekord oli teemaks “Emotsionaalne intelligentsus 
- kuidas seda arendada endis ja lastes?” Õpetust jagas 
Meeli Tankler. Päev oli mitmekesine ja kaasas meid 
erinevate meetoditega endasse vaatama. Meeleolu lõid 
toredad vaheklipid ja maitsvad suupisted. 

Päeva lõpuks olime tänulikud Jumalale nii saadud 


teadmiste kui ka ühise osaduse eest. 
EGLE HOLLMAN 


Lastetöö toimkond 

Õppeaasta lõppedes ehk mai lõpus saavad juuniorid 
oma kogutud punktid vahetada auhindadeks. Veel üks 
tore asi, mille eest saab punkte, on nn pastori küsimus. 
Iga jumalateenistuse eel annab meie pastor Priit lastele 
küsimuse, millele tuleb leida vastuseid tema jutlusest. 
See küsimus on pannud lapsi hoolega jutlust kuulama 
ja jumalateenistusel osalemine on läinud palju huvitava- 
maks. Möödunud pühapäeval istus pastor Priit lastega 
kohvikus laua taha ja nad arutlesid selle üle, kas küsi- 
mused on kerged või rasked ja Priit andis tagasisidet, 
kuidas tema meelest lapsed on vastamisega hakkama 
saanud (vt pilti). Lapsed saavad vastuste leidmisega väga 
edukalt hakkama. 

Jõulude ajal planeerime taas korraldada advendilaa- 
da, mille tulu läheb raskustes olevate laste toetamiseks. 
Samuti osalevad lapsed aktiivsemalt ka advendiaja juma- 
lateenistustel, teenides lugemiste ja pillimänguga. 

JANA TAMM, Tartu Püha Luuka kogudus 

Fotod: Tartu kogudus 


Foto: Tallinna kogudus 


Uued algused 
Lastekeskuses Tähetorn 


MERLE TOMBERG 


Lastekeskus Tähetorn juhatuse esimees 


Viimasel ajal on lastekeskuses toimunud mitmeid 
uuendusi. Selles artiklis annan ülevaate nii igapäe- 
vastest tegevustest kui ka sellest, milles on seisne- 
nud viimaste aastate muudatused. Kuna lastekeskus 
on mitmes mõttes eriline, selgitan ka täpsemalt, 
mida see tähendab ning mis on lastekeskuse tuge- 


vused ja väljakutsed. 


Teenuse vajadus 

Lastekeskus Tähetorn (LT) on te- 
gutsenud neliteist aastat. Enamus 
sellest ajast on tegevus toimunud 
Kopli tänaval kahekordses üüritud 
majas. Võrreldes algusaegadega, ei 
tule lapsed keskusesse enam tutta- 
vatelt kuuldud info põhjal, vaid las- 
tekaitsetöötajate soovitusel. See tä- 
hendab, et laste ja perede vajadusi 
on hinnatud ka väljaspool laste- 
keskust ja abivajadust näevad mitte 
ainult LT töötajad, vaid ka piirkon- 


na sotsiaalvaldkonna ametnikud. 
Lastekeskuses käivad toimetuleku- 
raskustega perede .kooliealised 
lapsed ning neile pakutakse linna- 
valitsuse poolt kehtestatud nõue- 
tele vastavat laste päevakeskuse 
teenust. Tallinnas on sarnase töö- 
korraldusega sama teenuse pakku- 
jaid kokku kaheksa. Neist kuus on 
Tallinna linnaosade asutused ja 
kaks mittetulundusühingud. Sot- 
siaalteenuse olulisust saab hinnata 
selle vajaduse järgi. Põhja-Tallinnas 


on vajadus suur ja seetõttu tegutseb 
selles linnaosas kokku lausa kolm 
laste päevakeskust. 


Lastekeskuse eripära 


LT on väike asutus. Seal töötavad 
tegevjuht, sotsiaalpedagoog ja kasva- 
taja, lisaks väikese koormusega 
õpetaja abi ning asendusteenistuja. 
Lapsi on nimekirjas ligikaudu kolm- 
kümmend. Laste päevakeskuse 
teenus näeb ette, et töötajad aita- 
vad lastel õppida, pakutakse ühi- 
seid ja individuaalseid arendavaid 
tegevusi, suheldakse lapsele olulis- 
te inimestega. Võrreldes teiste tee- 
nusepakkujatega võib nimetada veel 
LT omadusi, mida kõigil sama tee- 
nuse pakkujatel ei ole. Näiteks tradit- 
siooniliste kristlike väärtuste järgi- 
mine (sh laste piiblitunnid, isikliku 
kogemuse jagamine, söögipalve, 
kristlike pühade tähistamine jm), soe 
lõunasöök, suvelaager, iga-aastane 
Vembu-Tembumaa külastus, esine- 
mised külalistele, laste- ja kultuuri- 

» ürituste külastused, vabatahtlikud 


ürituste korraldajad ning huvitege- 
vuse läbiviijad. Igasuvise laagri pro- 
grammi valmistavad ette Calvary 
Ühinenud Metodisti Kiriku (USA) 
liikmed, kes tulevad Eestisse kohale 
seda isiklikult läbi viima. Erisuste 
loetelu kokkuvõtteks võib öelda, 
et väikeses mittetulundusühingus 
tehakse heade inimeste osalusel 
entusiastlikult palju vabatahtlikku 
tööd. 

Olulised põhimõtted 


Eelmisel aastal võtsime aega, et 
läbi arutada ja kirja panna kõige 
olulisemad tööpõhimõtted laste- 
keskuses. Kuna kõike olulist ei ole 
võimalik kirja panna, siis jäime 
kuue põhimõtte juurde. Need on 
vabas järjekorras: 

* laste individuaalsetest 
vajadustest lähtumine; 

* laste ja pere kaasamine 
tegevuste planeerimisel, 
elluviimisel ja hindamisel; 

* traditsiooniliste kristlike 
põhimõtete järgimine; 

* partnerite kaasamine tegevuse 
tulemuslikkuse suurendamiseks; 

* kvaliteetse, tulemusliku 
ja jätkusuutliku teenuse 
pakkumine ja 

* abi vajavate laste ja perede 
väärikuse austamine. 

Kõik nimetatud põhimõtted reali- 

seeruvad planeeritud tegevustes või 

inimeste käitumises. 

Teenuse kvaliteedi edendamine 


LT on aastate jooksul muutunud 
järjest professionaalsemaks. Tege- 
mist ei ole heategevusprojektiga, 


vaid sotsiaalteenusega, mida osu- 
tatakse ametlikult hoolekandeasu- 
tuses. Sotsiaalteenuste kvaliteedi 
hindamiseks Euroopas on loodud 
spetsiaalne kvaliteedi — sertifitse- 
erimissüsteem EOUASS. LT on 
praegu kõige väiksem sertifitse- 
eritud EOUASS rakendaja Eestis. 
Otsustasime EOUASS'i rakendama 
hakata 2013. aasta sügisel, samal ajal, 
kui tööd alustasid uus lastekeskuse 
juhatus ning tegevjuht. EOUASS 
Assurance — kvaliteedisertifikaadi 
saime aprillis 2015. Sellesse ajava- 
hemikku, mis jäi otsuse vastuvõtmise 
ja tunnustuse saamise vahele, mah- 
tus hulgaliselt koosolekuid, üritusi ja 
asutusesiseste dokumentide loomist 
ning muutmist. Enne lõppauditit käis 
asutuse nõuetele vastavust ja saavu- 
tusi hindamas (testauditid) ka kaks 
asutusevälist konsultanti. 
Otsustasime rahalist toetust ühin- 
gu arendustegevustele taotleda 
Kodanikuühiskonna Sihtkapitali 
Arenguhüppe taotlusvoorust. Laste- 
keskuse projekt, mille sisuks oli 
kvaliteedisüsteemi rakendamise 
alustamine, sai vaatamata suurele 
konkursile rahastust ning tänu sel- 
lele oli võimalik piloteerida looma- 
teraapiat, võimaldada töötajatele 
koolitust, koostada ja muuta doku- 
mente ning korraldada seminar 
Tallinna laste päevakeskuse teenuse 
pakkujatele. Projekti raames uuen- 
dasime põhjalikult ühingu põhikir- 
ja, koostasime esimese arenguka- 
va, kirjeldasime pakutavat teenust, 
koostasime töötaja käsiraamatu, 
uuendasime sisekorra eeskirju, 


töötasime välja aasta tegevuskava ja 


aruande vormid ning kaebuste esi- 
tamise korra, viisime läbi tagasiside 
küsitlused laste, lapsevanemate ja 
koostööpartnerite hulgas, korralda- 
sime esimesed perepäevad, muut- 
sime ametijuhendeid, täiendasime 
kodulehte, viisime läbi töökeskkon- 
na riskihindamise ja töötasime välja 
ning võtsime kasutusele uued klien- 
ditöö vormid (kokku 9 vormi). 

LT töötaja käsiraamatusse kogu- 
sime kõik olulisemad töö põhimõt- 
ted, mida juba rakendame või mida 
soovime rakendada. Näiteks töö pla- 
neerimine ja aruandlus, tagasiside 
kogumine, personalitöö ja -arendus, 
laste õiguste tagamise põhimõtteid 
teenusel, laste füüsilise, vaimse või 
majandusliku ärakasutamise enne- 
tamise põhimõtteid, klienditöö ja 
konfidentsiaalsuse põhimõtteid ja 
teenuse tulemuslikkuse näitajaid. 
Kogu protsess alates asutuse hetke- 
seisu hindamisest kuni EOUASS 
auditini oli tööderohkuse tõttu tor- 
miline ja samas ka väga huvitav. 
Kuigi praeguseks on lastekeskusel 
esimene kvaliteedisertifikaat käes 
(kehtib 2 a), ei ole võimalik puh- 
kama jääda. Uuendused tuleb n-ö 
käima joosta ja siis nende sobivust 
hinnata ja vajadusel muuta. 


Lastekeskuse vajadused 


LT-i mitmed väljakutsed on seotud 
sellega, et sooviksime teha rohkem 
kui ressursid võimaldavad. Näiteks 
tuleks tegeleda lastega senisest 
enam individuaalselt, rakendada 
tõenduspõhiseid programme jne. 
Lastekeskuse kõige suurem välja- 
kutse on teenuse jätkusuutlikkus. 
Rahaline stabiilsus põhikulude osas 
võimaldaks rohkem aega pühendada 
sisulisele tööle. LT-l on suur rõõm 
nii oma pikaajaliste koostööpartne- 
rite kui ka ühekordsete toetajate 
üle, kes on lastele tuge pakkunud 
ja lastekeskust tegevuse jätkamisel 
aidanud. Suur roll on olnud nii Eesti 
kui ka USA metodistidel, kes väär- 
tustavad kristlikku hoolekandetööd. 
Esmapilgul tundub võimatu, et Eesti 
sotsiaalsüsteemis on võimalik ühel 
asutusel aastaid töötada ilma garan- 
teeritud sissetulekuta, kuid Jumala 
abiga on toetajad lastekeskuse 

leidnud. Ma loodan, et ka edaspidi 
jätkub töö nii, nagu see lastele vaja- 


lik on. Käesoleva aasta sügis on 
toonud kaasa rõõmsa alguse laste- 
keskuse juhtimisel. Tööd alustas uus 
tegevjuht Veronika Fjodorova, kes on 
Tallinna kogudusega tihedalt seotud 
ja saab tänu sellele koguduse ning 
lastekeskuse sidet hästi hoida. 
Lõpetuseks soovin öelda, et laste- 
keskus tegutseb selleks, et muuta 
laste ja perede elu paremaks nii olevi- 
kus kui ka tulevikus. Tegevusi pla- 
neerides on mõeldud sellele, et lastel 


oleks saadud teadmistest ja kogemus- 
test abi ka tulevikus täiskasvanuna. 
Tähetornil on muu hulgas oluline roll 
ka laste lastekodudesse suunamise 
ja kuritegevuse ennetamisel (ohvri 
või kuriteo sooritajana). LI soovib 
lastele lapsepõlve kaasa anda ilusaid 
mälestusi, toimetulekuks kasulikke 
oskusi, lõpetatud põhikooli ja tead- 
mise, et Jumal armastab meid kõiki. 
Lastekeskuse tööd saab toetada 
igaüks. Väga suureks abiks on raha- 
lised annetused, aga tähtsal kohal 
on ka vabatahtlik töö, vajalike asjade 


Loe mängureegleid! 


Mängisin arvutis üht mängu, mille 
eesmärgiks oli klotsid mängu- 
laualt eemaldada paarikaupa — 
kaks ühesugust korraga. Mul läks 
päris hästi, sest paigutus oli suh- 
teliselt lihtne, aga mingil hetkel 
sain palju suurema punktisumma, 
kui tavaliselt. Ma ei saanud aru, 
miks? Mängisin edasi, võitsin män- 
ge, aga punktisummad olid üsna 
keskmised. Ja ma ei osanud saa- 
vutada uuesti sellist suur võitu, 
nagu olin ükskord saanud. Kuni ma 
lugesin reegleid — mängureegleid. 
Selgus, et paaride märkimise jär- 
jekord oli oluline! 

Meie elu on palju tõsisem kui 
mäng. Aga ka elus me otsustame, 
kuidas ja millal midagi teha. Ja 


enamasti meie elu on selline kesk- 
pärane ja tavaline, aga vahel me 
oleme väga õnnelikud. Ja hiljem 
mõtleme, mida ma tegin teisiti, et 
mul nii hästi läks? Saladus võib 
olla selles, et ma lugesin ,,mängu- 
reegleid“ ja tegin nende järgi targa 
otsuse. 

Meie elureeglite raamat on 
Piibel. Mitte ainult selles mõttes, 
mida me tohime teha ja mida me 
ei tohi teha, vaid ka selles, kuidas 
oma elu paremini elada. Näiteks 
oma jonni ajamine ei ole lihtsalt 
keelatud tegevus, vaid pingestab 
meie suhted vanemate ja sõprade- 
ga ning teeb meid kõiki õnnetuks. 
Kellelgi ei ole hea olla, kui tüli 
on majas! Ning isegi kui jonniga 


kinkimine, oma oskuste ja teadmiste 
jagamine jne. Lastekeskuse töötaja- 
telt ja kodulehelt saab alati infot, 
millist abi oleks vaja. Palun palvetage 
lastekeskuse laste ja nende vanemate, 
töötajate, juhatuse ja toetajate eest! 


MERLE TOMBERG 
Lastekeskus Tähetorn 
juhatuse esimees 


midagi saavutad, eiole see hoopis- 
ki see rõõm, kui astute sammu 
tagasi, kuulate teist, lepite kokku 
ja leiate ühise tahtmise. 

Jõuan tagasi oma mängu juurde, 
kus õppisin saama palju punkte 
õiget järjekorda kasutades. Üks 
hea järjekord, mida tuleks elus 
meeles pidada: kõigepealt küsin 
oma südames vaikselt nõu Jumalalt 
ja alles siis hakkan tegutsema. 
Ja üks väga oluline Jumala nõu- 
annete raamat on Piibel. Mida roh- 
kem seda loed, seda rohkem jääb 
õpetusi meelde ja seda paremini 
oskad oma elu elada. 


KÜLLI KUUSEMAA 
Pärnu Agape kogudus 

Käsitööks vajad: 


* -— keskmise suurusega sile kivi; 

* - pisikesed kivikesed, mis 
varjavad puujuuri; 

* - väikesed pärlid (rohekad ja 


eredat värvi); 
* — käärid; 
* traat; 
* kuumliim. 


Võta 80-100 cm traati ja 
pane esimene pärlike traadi 
keskele. 


Keeruta traat kokku sealt, 
kus asetseb pärlike. Tee seda 
paari sentimeetri ulatuses. 


Vali teist värvi pärlike. 
Aseta see 2 cm kaugusele, 
keeruta traat kokku pärlist 
allapoole. Sellest kohast, 
kus kokkukeeratud osad 
kohtuvad, keeruta traati 
kokku umbes 2 cm ulatuses. 


Järgmine pärlike on 
esimesega sama värvi. Toimi 
samal viisil. 


Et tulemus meenutaks 
puuoksa, keeruta 
kokku eri pikkusega 
traadiosi. Näiteks 
kolmanda pärliga 
traadist oksa juurde 
paneme kohe teist värvi 
pärli ja keerame need 
siis kokku kahekaupa 
ja seejärel omakorda 
kokku kahe esimese 
oksaga. 


9. Liimime puutüve alaosa või juured 
kohale ning kinnitame puu. Nüüd on 
aeg puu juurtele liimida lisaks väikesi 
kivikesi. 

10. Puu on valmis. Kirjuta paberile 
piiblisalm ja riputa see puule. 


NADEŽDA UUSTAL 


Järgnevalt lisame 
kordamööda kahte 
värvi pärleid ja 
keerame uusi oksi. 

Kui traadi ots on 6-8 
cm pikkune, siis on aeg 
keerata kokku puutüvi 
ja soovi korral ka 
juured. 


Asetame puu kivile, 
kuhu tahame ta 
kasvama panna. 

